बाजार का अनुसंधान करते हुए उत्पाद का विकास करना हमारे लिये सबसे अधिक चुनौतीपूर्ण कार्य था। हमनें बाजार में मौजूदा आॅनलाइन उत्पादों की खरीद-बिक्री से संबंधित नकारात्मक और सकारात्मक पक्षों को जानने-समझने के लिये महीनों तक अध्ययन किया और फिर इन परेशानियों से पार पाते हुए एक उत्पाद को विकसित करने में सफलता पाई। हमने अपनी वेबसाइट का निर्माण स्वयं ही किया है और इसलिये हमें यकीन है कि हम ई-काॅमर्स के बाजार में काम कर रही अन्य वेबसाइटों से कई कदम आगे हैं क्योंकि हमारे पास सर्वश्रेष्ठ डिजाइन टूल और यूजर इंटरफेस मौजूद है। हमें सबसे अधिक दिक्कत ‘‘मांग पर माल तैयार करवाने’’ से निबटने में हुई। चूंकि हर दिन सैकड़ों कलाकार अपने उत्पादों को तैयार करके पेंटकाॅलर पर अपलोड करते हैं तो ऐसे में प्रत्येक उत्पाद की एक सूची तैयार करना असंभव सा काम है। इसके स्थान पर हम आॅर्डर मिलते ही तुरंत निर्माण करके उत्पाद को ग्राहक तक पहुंचाना संनिश्चित करते हैं।